Tilbudsåpning på den største kontrakten | Samferdsel & Infrastruktur
Publisert: 7. Jun 2017 | Kategori: Vei
Jo Bernt Brønstad er fornøyd med den store interessen i markedet. Foto: Statens vegvesen
– Slike frister er milepæler for oss som jobber i prosjektet. Mange tilbydere betyr stor interesse i markedet og bedre konkurranse. Vi hadde håpet på mange interessenter, og er nå svært fornøyd med at vi har fått inn sju tilbud, sier Brønstad.
– 5,4 km ny veg
– tilhørende lokalveger mellom Strømnes og Sprova
– Strømnestunnelen (1000 meter)
– Holmviktunnelen (600 meter)
– Holmvikbrua (42 meter)
– Eldbrua (27 meter)
– elektrotekniske anlegg, drenering, asfaltering, vegmerking, rekkverk, skilt, lysmaster m.m.
– Vi skal bygge veg, tunneler og bruer. I tillegg til selve arbeidet med planlegging, prosjektering og bygging, skal arbeidsfolket sove og spise og maskiner skal ha drivstoff. Vi har hatt flere møter med lokalt næringsliv for å forberede dem på det som kommer, sier Brønstad.
– Nå går det slag i slag fremover. Vi er allerede godt i gang med å bygge anleggsveger til Beitstadsundet, hvor vi skal bygge ei 580 meter lang bru. Vi har ryddet terrenget for skog, har sprengt ut steinmasser som vi bruker som forbelastning og fylling til ny veg. I oktober starter anleggsarbeidet på bygging av veg mellom Strømnes og Sprova, sier Brønstad. Deretter blir det kontinuerlig anleggsvirksomhet helt til prosjektet åpner for trafikk i slutten av 2019.